**Ministru kabineta noteikumu projekta “Grozījums Ministru kabineta 2016. gada 9. februāra noteikumos Nr. 102 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)****” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-1) paredz precizēt 9.1.4.4. pasākuma[[2]](#footnote-2) rezultāta rādītāja vērtību, samazinot to no 1800 uz 930 nelabvēlīgā situācijā esošiem dalībniekiem, kuri pēc aiziešanas (pēc dalības pasākumā) sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie. Minētais precizējums veikts saskaņā ar darbības programmas ”Izaugsme un nodarbinātība” (turpmāk – DP) grozījumiem Nr. 6, kas Eiropas Komisijā apstiprināti 2020. gada 20. jūlijā.Noteikumu projekts stāsies spēkā pēc tā publicēšanas oficiālajā laikrakstā “Latvijas Vēstnesis” – indikatīvi 2020. gada IV ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu un DP grozījumiem Nr. 6., kas Eiropas Komisijā apstiprināti 2020. gada 20. jūlijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz **precizēt 9.1.4.4. pasākuma rezultāta rādītāja vērtību.**Šobrīd MK noteikumu Nr. 102[[3]](#footnote-3) 4.2.2. apakšpunkts nosaka 9.1.4.4. pasākuma rezultāta rādītāja, proti, nelabvēlīgā situācijā esoši dalībnieki, kuri pēc aiziešanas (pēc dalības pasākumā) sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie vērtību – 1 800. Minēto rādītāja vērtību veido, sociālās atstumtības un diskriminācijas riskam pakļauto personu grupas (t.i., personas, kuras pakļautas diskriminācijas riskam dzimuma, vecuma, invaliditātes un etniskās piederības dēļ), kuras pēc dalības motivācijas paaugstināšanas un atbalsta pasākumos (turpmāk – motivācijas programmas) sākušas darba meklējumus, iesaistījušās izglītībā/apmācībā, kvalifikācijas ieguvē, nodarbinātībā, tostarp pašnodarbinātībā. Rezultāta rādītāja skaitliskā vērtība (1800) ir noteikta 60% apmērā no 9.1.4.4. pasākumā noteiktā iznākuma rādītāja vērtības, t.i., atbalstu saņēmušo nelabvēlīgā situācijā esošu iedzīvotāju skaita – 3 100. Sākotnēji 9.1.4.4. pasākuma rezultāta rādītāja sasniedzamā vērtība tika plānota, ņemot vērā 2004.-2006.gada ES fondu plānošanas periodā īstenotās – grantu shēmas 3.3.1.1.“Motivācijas programmas sociālās atstumtības riska grupām” ietvaros sasniegto rezultātu, kas parādīja, ka 60% pasākuma dalībnieku pēc atbalsta saņemšanas uzsāka darba meklējumus vai atrada darbu, vai uzsāka apmācības, vai reģistrējās kā pašnodarbinātas personas. Taču saistībā ar ārkārtējo situāciju valstī un COVID - 19 pandēmijas izraisītajām sekām rezultāta rādītāja sasniedzamā vērtība 2020. gadā tika pārskatīta, iesniedzot attiecīgus grozījumus DP (Eiropas Komisijā apstiprināti 2020. gada 20. jūlijā). Kā būtiskākie iemesli rezultāta rādītāja vērtības precizēšanai uzskatāmi: 1. valstī kopumā ir samazinājies brīvo darba vietu (vakanču) skaits[[4]](#footnote-4), t.sk. reģionos. Vienlaikus palielinās bezdarbnieku skaits ar augstākām profesionālajām iemaņām, kuri ir motivēti atgriezties darba tirgū, tādējādi palielinot konkurenci uz pieejamajām darba vietām un pasliktinot iespējas personām ar zemu motivācijas pakāpi (kas biežāk ir arī šī pasākuma mērķa grupa) iesaistīties darba tirgū;
2. darba tirgū veidojas maz darbavietu, kur varētu strādāt viena no 9.1.4.4. pasākuma mērķa grupām - personas ar invaliditāti, jo ir samazinājušās sezonas darba iespējas un/ vai pastāvīgas darba vietas u.c.

Jāatzīmē, ka COVID – 19 izraisītās pandēmijas un ārkārtējās situācijas sekas šobrīd vēl pilnībā nevar izvērtēt un pastāv iespēja, ka valstī arī turpmāk tiks pastiprināti un noteikti jauni ierobežojoši pasākumi, kas savukārt var negatīvi ietekmēt 9.1.4.4. pasākuma rezultāta rādītāja vērtības sasniegšanu. Ņemot vērā minēto, rezultāta rādītāja vērtība ir pārskatīta, nosakot to 30% apmērā no motivācijas programmās atbalstu saņēmušo nelabvēlīgā situācijā esošu iedzīvotāju skaita (t.i., 930 jeb 30% no 3 100) un attiecīgi precizējot MK noteikumu Nr. 102 4.2.2. apakšpunktu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Noteikumu projektam nav negatīvas ietekmes uz 9.1.4.4. pasākuma mērķu sasniegšanu, jo motivācijas programmas sociālās atstumtības un diskriminācijas riskam pakļautajām personām tiks nodrošinātas līdzšinējā apmērā, pat pilnveidojot to saturu (t.i., iekļaujot digitālo prasmju apguvi gadījumos, ja motivācijas programmas nāksies nodrošināt arī attālinātā formātā), tādējādi mazinot šo personu nodarbinātības un pilnvērtīgas sociālekonomiskās iekļaušanas šķēršļus kopumā un COVID-19 izraisītās pandēmijas rezultātā noteikto ierobežojumu periodā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. personas, kuras pakļautas diskriminācijas riskam dzimuma dēļ, tai skaitā personas pēc bērna kopšanas atvaļinājuma, no vardarbības cietušas personas, personas, kuras kopj citu ģimenes locekli, un viena vecāka ģimenes pārstāvji;
2. personas, kuras pakļautas diskriminācijas riskam vecuma dēļ (personas pēc 50 gadu vecuma);
3. personas, kuras pakļautas diskriminācijas riskam invaliditātes dēļ, tai skaitā bezdarbnieki ar invaliditāti, personas ar invaliditāti un zemu izglītības līmeni;
4. personas, kuras pakļautas diskriminācijas riskam etniskās piederības dēļ, tai skaitā romi un citas etniskās minoritātes.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības.Pēc noteikumu projekta spēkā stāšanās 9.1.4.4. pasākuma Sabiedrības integrācijas fonds kā finansējuma saņēmējssagatavos un iesniegs sadarbības iestādē projekta grozījumus atbilstoši aktuālajai MK noteikumu Nr. 102 redakcijai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši MK noteikumiem Nr. 970[[5]](#footnote-5) pirms tā iesniegšanas Valsts sekretāru sanāksmē ievietots Labklājības ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un [www.mk.gov.lv](http://www.mk.gov.lv), un aicinot no 2020. gada 6. augusta līdz 2020. gada 21. augustam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Saskaņošanas laikā (t.i., līdz 21. augustam) saņemtais sabiedrības viedoklis tiks izvērtēts un iestrādāts noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Sabiedrības integrācijas fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre R. Petraviča

Sāre, 67021652

Egita.Sare@lm.gov.lv

1. Grozījums Ministru kabineta 2016. gada 9. februāra noteikumos Nr. 102 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumi (turpmāk – noteikumu projekts) [↑](#footnote-ref-1)
2. Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” (turpmāk – 9.1.4.4. pasākums); [↑](#footnote-ref-2)
3. Ministru kabineta 2016. gada 9. februāra noteikumi Nr. 102 “Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi” (turpmāk - MK noteikumi Nr. 102) [↑](#footnote-ref-3)
4. Saskaņā ar Nodarbinātības valsts aģentūras (NVA) tīmekļa vietnē pieejamo informāciju “NVA aktuālā statistika par situāciju darba tirgū, ko ietekmējis COVID-19 vīrusa izplatības apdraudējums”, 2020. gada maijā valstī bija 17 638 pieteiktās brīvās darba vietas, kas ir uz pusi mazāk, kā tas bija 2019. gada aprīlī (34 416 darba vietas), maijā (33 451), jūnijā (31 172). Par pieteikto vakanču skaita samazināšanās tendenci liecina arī NVA dati par 2020.gadu kopumā, t.i., februārī (30 750), martā (26 973), aprīlī (17 638). [↑](#footnote-ref-4)
5. Ministru kabineta 2009. gada 25. augusta noteikumi Nr. 970 “Sabiedrības līdzdalības kārtība attīstības plānošanas procesā” (turpmāk – MK noteikumi Nr. 970) [↑](#footnote-ref-5)